Íslenskt mál og almenn málfræði - 01.01.1982 , Blaðsíða 94 92 Baldur Jónsson hafi ekki verið meira en svo trúaðir á , að tvenns konar It væri til sem reglubundinn og staðbundinn framburður á borð við ýmsar aðrar mállýskur , sem svo hafa verið nefndar ( sjá Björn Guðfinnsson 1964 : 18 og sbr. 1.2 hér á undan ) . Hann er þó varla fátíðari en ýmis önnur staðbundin framburðarafbrigði , sem fræðimenn hafa talið sér skylt að kunna skil á , t . d. rl - , ra-framburður eða vestfirski einhljóða - framburðurinn , og ekki síður forvitnilegur vegna eðlis þeirra reglna , sem hann lýtur . Hér mætti því gera bragarbót . Mér hefir lengi runnið blóðið til skyldunnar , þar sem ég er alinn upp við tvenns konar / í-framburð . Skipulegar rannsóknir hefi ég þó ¦ . ekki gert á útbreiðslu hans fremur en aðrir . Um hana get ég lítið sagt umfram það , sem þegar er drepið á . En vonir standa til , að það mál skýrist , þegar lokið verður þeirri heildarrannsókn á íslenskum framburði , sem nú er unnið að , og vonandi má þá hafa einhvern stuðning af þessari greinargerð . Rétt er að taka fram , að ég hefi ekki dvalist langdvölum á röddunar - svæðinu nær 30 ár . Ég hefi þó um langt skeið gefið tvenns konar / / - framburði gaum , spurst fyrir meðal nemenda minna og kunningja , sem þekkja hann af eigin raun , og borið mig saman við þá . Ekki treysti ég mér til að nafngreina þá alla , en einna drýgstir hafa reynst mér Svarfdælingarnir Gunnar Stefánsson frá Dalvík ( f. 1946 ) og Kristján Eldjárn frá Tjörn ( f. 1916 ) . 1 Þeir hafa í öllu , sem máli skiptir , getað staðfest minn eigin framburð , ganga þó öllu lengra í notkun raddaðs / - s . Sumt hefi ég lært af móður minni á fullorðinsárum , eftir að ég fór að kenna íslenska hljóðfræði og veita þessum framburði meiri eftirtekt en áður . Hún var fædd ( 1889 ) og upp alin á Svalbarðs - strönd , fluttist fertug til Akureyrar og sjötug til Reykjavíkur , þar sem hún lést 92 ára að aldri ( 1981 ) . Eg hygg , að hún hafi haldið bernsku - framburði sínum til dauðadags . 1 Kristján Eldjárn andaðist 14. sept. 1982 . Pá var þessi ritsmíð nær fullbúin til birting - ar . Ætlunin hafði verið að biðja Kristján að líta yfir ritgerðina , áður en hún yrði prent - uð . Úr því að það gat ekki orðið , cr skylt að hafa fyrirvara á því , sem beinlínis er eftir honum haft . Ég vona cigi að síður , að rétt sé með það farið , svo oft hafði tal okkar borist að einstökum atriðum þcssa framburðar .